Soektog na vermiste seuns eindig tragies | Maroela Media
Die polisie Saterdag op die toneel waar Luyanda Msomi se liggaam gevind is. Foto: SAPD
Die soektog na twee 10-jarige skoolmaats wat verlede week saam verdwyn het, het tragies geëindig nadat albei se liggame onderskeidelik Saterdag en Maandagoggend opgespoor is.
Die seuns, Njabulo Mankayi en Luyanda Msomi, het verlede Dinsdag in die Brighton Beach-omgewing verdwyn. Hulle was albei graad 3-leerders aan Clairwood Boys Primary School en is die laaste keer gesien toe hulle ná skool op pad huis toe was.
Kol. Thebeka Mbhele het gesê Luyanda se liggaam is Saterdag in digte bosse op 'n steil wal in Montclair, suid van Durban, gevind. Die soektog na Njabulo het in en langs die Grunter Gully-kanaal voortgeduur.
Volgens Mbhele is Njabulo se liggaam Maandagoggend in die kanaal opgespoor. "Die liggaam, wat reeds begin ontbind het, is deur 'n Transnet-werknemer naby Langebaanweg in Bayhead gevind nadat die werker die liggaam sien dryf het," het sy gesê.
Twee vroue is intussen in verband met die moorde in hegtenis geneem. Buiten moord, sal hulle ook teregstaan op aanklag van ontvoering. Die oorsaak van die seuns se dood en die motief vir die moorde is nog nie bekend nie en vorm deel van die polisie se ondersoek. Nadoodse ondersoeke sal gedoen word om die oorsake van hul dood vas te stel.
Mense word soos hoenders doodgemaak !! Elke dag !! Ongelooflik !!
Hoekom, hoekom, hoekom !!!!!!
Gebeur die moorde op kinders net hier in suid Afrika?lees elke dag n kind word vermoor!!of verkrag!!wow!!tragies!!en onmenslik!!
Ja-nee Anta, elke dag lees mens van kinders wat vermoor, verkrag of mishandel word en kinderpornografie!!!! Dis 'n siek wereld waarin ons deesdae leef!